CELEX: 62013TA0552
Language: fi
Date: 2015-10-23 00:00:00
Title: Asia T-552/13: Unionin yleisen tuomioistuimen tuomio 23.10.2015 – Oil Turbo Compressor v. neuvosto (Kumoamiskanne — Yhteinen ulko- ja turvallisuuspolitiikka — Iraniin kohdistuvat rajoittavat toimenpiteet, joiden tarkoituksena on estää ydinaseiden levittäminen — Varojen jäädyttäminen — Kanteen nostamisen määräaika — Myöhässä nostettu kanne — Tutkimatta jättäminen — Vahingonkorvausvaatimus — Tutkimatta jättäminen)

14.12.2015   
            
            
               FI
            
            
               Euroopan unionin virallinen lehti
            
            
               C 414/25
            
         Unionin yleisen tuomioistuimen tuomio 23.10.2015 – Oil Turbo Compressor v. neuvosto
   (Asia T-552/13) (1)
   
   ((Kumoamiskanne - Yhteinen ulko- ja turvallisuuspolitiikka - Iraniin kohdistuvat rajoittavat toimenpiteet, joiden tarkoituksena on estää ydinaseiden levittäminen - Varojen jäädyttäminen - Kanteen nostamisen määräaika - Myöhässä nostettu kanne - Tutkimatta jättäminen - Vahingonkorvausvaatimus - Tutkimatta jättäminen))
   (2015/C 414/31)
   Oikeudenkäyntikieli: saksa
   
      Asianosaiset
   
   
      Kantaja: Oil Turbo Compressor Co. (Private Joint Stock) (Teheran, Iran) (edustaja: asianajaja K. Kleinschmidt)
   
      Vastaaja: Euroopan unionin neuvosto (asiamiehet: M. Bishop ja J.-P. Hix)
   
      Oikeudenkäynnin kohde
   
   Kanne, jossa yhtäältä vaaditaan kumoamaan Iraniin kohdistuvista rajoittavista toimenpiteistä annetun asetuksen (EU) N:o 961/2010 täytäntöönpanosta 1.1.2011 annettu täytäntöönpanoasetus (EU) N:o 1245/2011 (EUVL L 319, s. 11) ja Iraniin kohdistuvista rajoittavista toimenpiteistä ja asetuksen (EU) N:o 961/2010 kumoamisesta 23.2.2012 annettu neuvoston asetus (EU) N:o 267/2012, siltä osin kuin ne koskevat kantajaa, ja toisaalta vaaditaan vahingonkorvausta.
   
      Tuomiolauselma
   
   
               1)
            
            
               Kanne jätetään tutkimatta.
            
         
               2)
            
            
               Oil Turbo Compressor Co. (Private Joint Stock) vastaa omista oikeudenkäyntikuluistaan ja se velvoitetaan korvaamaan Euroopan unionin neuvoston oikeudenkäyntikulut.
            
         
      (1)  EUVL C 359, 7.12.2013.